Document ID: /roh_data/filtered/fineweb-2-filterrobots_roh.jsonl.gz/66169

La pandemia restrenscha il chant da chors, ma quai n'è nagin motiv da bittar la faultsch en chanvà. Chantai - chantez puspè, na laschai betg tiers che restricziuns e mascrinas sepuleschan voss plaschair da chantar. Cun quest emissiun vulain animar da betg dar si il chant e da tgirar quest prezius rom da nossa cultura.
Da la rolla da las associaziuns en general e durant il temp da pandemia discurrin nus cun Lucretia Bärtsch, la presidenta da l'Uniun chantunala da chant dal Grischun. Ella po era raquintar co l'uniun (federala e chantunala) po sustegnair e motivar ils chors. Nus vulain savair da Barbara Camichel, la presidenta dal district Engiadina, Bregaglia, Valle di Poschiavo e Val Müstair co che la situaziun actuala sa preschenta en ses district e co l'agid e sustegn funcziuna en las valladas.
Ils interprets en il studio
Igl è in'emissiun communabla cun RTS. Il moderatur Jean-Marc Richard ha envidà da la Svizra franzosa la furmaziun «Singtonic», in quartet dad umens (Thierry Dagon, Matthias Müller, Etienne Hersperger, Hans Frauchiger) e la pianista Véronique Piller che fan ina sort cabaret vocal. Dal Grischun è da la partida il chor da giuvenils «incantanti» e ses dirigent Christian Klucker. Quest onn po incantanti festivar ses anniversari da 20 onns.
Omaduas formaziuns han inaugurà il nov studio da RTR, la Studio Lounge, e quai betg mo accusticamain ma era visual. Nus avain fatg videos da las preschentaziuns da Singtonic ed Incantanti.
Plinavant a pled vegnan Christian Klucker, dirigent dad incantanti che ha fatg bleras experientschas cun emprovas virtualas (er main bunas) e Thierry Dagon, chantadur da la furmaziun Singtonic e commember da suprastanza da l'Uniun svizra da chors.
Las chanzuns en l'emissiun:
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.